Þorvaldur Gylfason

**Þorvaldur Gylfason** (fæddur 18. júlí 1951) er prófessor í hagfræði við Háskóla Íslands. Hann er sonur Gylfa Þ. Gíslasonar og Guðrúnar Vilmundardóttur. Þorvaldur lauk doktorsprófi í hagfræði frá Princeton-háskóla árið 1976. Þorvaldur var ákaflega gagnrýninn á íslenska stjórnkerfið eftir bankahrunið haustið 2008.

## Æviágrip
Faðir Þorvaldar var Gylfi Þ. Gíslason, alþingismaður, ráðherra og prófessor. Móðir hans, Guðrún Vilmundardóttir var húsfreyja og á tímabili blaðamaður. Þorvaldur átti tvo bræður, Þorstein Gylfason, prófessor, og Vilmund Gylfason, alþingismann og kennara, en þeir eru báðir látnir.

Þorvaldur varð stúdent frá Menntaskólanum í Reykjavík árið 1970. Hann lauk B.A.-prófi í hagfræði frá Háskólanum í Manchester árið 1973, M.A.-prófi í hagfræði frá Princeton-háskóla í Bandaríkjunum árið 1975 og doktorsprófi í hagfræði frá sama skóla árið 1976.

Þorvaldur er kvæntur Önnu Karitas Bjarnadóttur, fyrrverandi kennara og tryggingaráðgjafa hjá Sjóvá-Almennum tryggingum. Þau gengu í hjónaband 18. október 1987.

Þorvaldur var formaður Lýðræðisvaktarinnar árið 2013 og leiddi hana í Alþingiskosningunum árið 2013. Lýðræðisvaktin náði ekki manni á þing og Þorvaldur sagði í kjölfarið af sér sem formaður hennar.

Árið 2019 þáði Þorvaldur boð um að gerast ritstjóri nor­ræna fræði­tíma­rits­ins *[[Nor­dic Economic Policy Revi­ew]]*. Atvinnutilboðið var hins vegar dregið til baka eftir að fjármálaráðuneyti Íslands kom því á framfæri við samsvarandi ráðuneyti á hinum Norðurlöndunum og Norrænu ráðherranefndina að ekki væri hægt að styðja ráðningu Þorvaldar í stöðu ritstjóra þar sem hann væri of pólitískt virkur. Staðhæfingin var meðal annars byggð á úreltum upplýsingum á grein um Þorvald á enskri tungumálaútgáfu Wikipediu þar sem stóð að Þorvaldur væri enn formaður Lýðræðisvaktarinnar. Bjarni Benediktsson fjármálaráðherra áréttaði síðar að hann teldi Þorvald ekki heppilegan valkost í starfið vegna gagnrýni hans á ríkisstjórnir Íslands á síðustu árum.

## Ferill
* Starfsmaður í hagfræðideild Seðlabanka Íslands sumrin 1971-1972. 
* Starfsmaður hagrannsóknadeildar Framkvæmdastofnunar ríkisins (Þjóðhagsstofnunar) sumrin 1973-1974. 
* Hagfræðingur í Alþjóðagjaldeyrissjóðnum í Washington, DC, 1976-1981. 
* Ráðgjafar- og ritstörf fyrir Seðlabanka Íslands 1984-1993. 
* Ráðgjafarstörf og fyrirlestrahald á vegum Alþjóðagjaldeyrissjóðsins frá 1993 og Fríverslunarsamtaka Evrópu frá 1992.
* Ráðgjöf og rannsóknir fyrir Evrópusambandið, Alþjóðabankann og Háskóla Sameinuðu þjóðanna. 
* Í ritstjórn European Economic Review 1986-1992. Einn fimm ritstjóra tímaritsins árin 2002 til 2010.
* Í ritstjórn Japan and the World Economy frá 1989.
* Í ritstjórn Scandinavian Journal of Economics frá 1995.
* Aðstoðarritstjóri Macroeconomic Dynamics frá 1997.

### Rannsóknir
* Rannsóknafélagi hjá Alþjóðahagfræðistofnuninni við Stokkhólmsháskóla 1978-1996 
* Rannsóknafélagi hjá SNS (*Center for Business and Policy Studies*) í Stokkhólmi 1996-2004. 
* Rannsóknafélagi við Center for Economic Policy Research í London frá 1987.
* Rannsóknarfélagi við Center for U.S.-Japan Business and Economic Studies við New York University í New York frá 1989.
* Rannsóknarfélagi við Center for Economic Studies við Háskólann í München frá 1999.

### Kennsla
* Aðstoðarkennari í hagfræði við Princeton-háskóla 1975-1976. 
* Gistikennari við International Graduate School í Stokkhólmsháskóla 1982-1983. 
* Prófessor í þjóðhagfræði við Háskóla Íslands frá 1. júlí 1983, rannsóknaprófessor í hagfræði frá 1. janúar 1998 til 30. júní 2004. 
* Gistiprófessor í Princeton-háskóla 1986-1988.

Þorvaldur hefur einnig haldið fyrirlestra um allan heim og leiðbeint um hagfræði og hagstjórn á endurhæfingarnámskeiðum alþjóðastofnana fyrir embættis- og stjórnmálamenn.

### Félags- og trúnaðarstörf
* Formaður stjórnar Kaupþings h.f. 1986-1990. 
* Deildarforseti viðskipta- og hagfræðideildar Háskóla Íslands 1988-1990.
* Formaður stjórnar Styrktarfélags Íslensku óperunnar 1988-1994.
* Formaður fulltrúaráðs Styrktarfélags Íslensku óperunnar 1987-1988.
* Formaður í Programme Committee í Evrópska hagfræðingafélaginu á 5. ársfundi félagsins í Lissabon 1990. 
* Formaður stjórnar hlutabréfasjóðsins Auðlindar h.f. 1990-1992. 
* Kjörinn í framkvæmdaráð Economic European Association 1992-1996.
* Formaður sérfræðinganefndar sem gerði úttekt á sænsku efnahagslífi árið 1997. 
* Kjörinn heiðursfélagi í Evrópska hagfræðingafélaginu 2004.

## Tilvísanir


## Heimildir

* Heimasíða Þorvaldar, Lengri æviskrá - skoðað þann 23. nóvember 2005.
* Heimasíða Þorvaldar, æviágrip Gylfa Þ. Gíslasonar - skoðað þann 23. nóvember 2005.
* Heimasíða Þorvaldar, æviágrip Guðrúnar Vilmundardóttur - skoðað þann 23. nóvember 2005.
* Morgunblaðið, 18. Nóvember 1976, bls 3.

## Tenglar

* Skýrsla Evrópusambandsins 1. febrúar 2007 um lífskjör og tekjudreifingu í Evrópu
* Ginningarfífl. Grein í Fréttablaðinu 9. febrúar 2007
* Jöfnuður hefur aukist! Grein í Fréttablaðinu 29. desember 2006 
* Hjáróma rödd. Grein í Fréttablaðinu 16. september 2005